SPRÁVA KOMISIE EURÓPSKEMU PARLAMENTU A RADE O UPLATŇOVANÍ SMERNICE RADY 95/50/ES O JEDNOTNÝCH POSTUPOCH KONTROLY CESTNEJ PREPRAVY NEBEZPEČNÉHO TOVARU ČLENSKÝMI ŠTÁTMI /* COM/2013/0815 final */





SPRÁVA KOMISIE EURÓPSKEMU PARLAMENTU A RADE O UPLATŇOVANÍ SMERNICE RADY 95/50/ES O JEDNOTNÝCH POSTUPOCH KONTROLY CESTNEJ PREPRAVY NEBEZPEČNÉHO TOVARU ČLENSKÝMI ŠTÁTMI OBSAH SPRÁVA KOMISIE EURÓPSKEMU PARLAMENTU A RADE O UPLATŇOVANÍ SMERNICE RADY 95/50/ES O JEDNOTNÝCH POSTUPOCH KONTROLY CESTNEJ PREPRAVY NEBEZPEČNÉHO TOVARU ČLENSKÝMI ŠTÁTMI 1........... Úvod.............................................................................................................................. 4 2........... Súvisiace právne predpisy EÚ......................................................................................... 4 3........... Uplatňovanie smernice 95/50/ES..................................................................................... 4 4........... Správy členských štátov EÚ a Nórska............................................................................ 5 5........... Odporúčanie o podávaní správ o kontrolách týkajúcich sa cestnej prepravy nebezpečného tovaru 6 6........... Výpočet údajov.............................................................................................................. 6 7........... Vývoj kontrol a ich výsledky........................................................................................... 7 8........... Porovnanie údajov.......................................................................................................... 7 8.1........ Frekvencia kontrol.......................................................................................................... 7 8.2........ Prehľad kontrol podľa miesta pôvodu............................................................................. 8 8.3........ Podiel nevyhovujúcich dopravných jednotiek................................................................... 8 8.4........ Prehľad nevyhovujúcich dopravných jednotiek podľa miesta pôvodu............................... 8 8.5........ Frekvencia odstavenia dopravných jednotiek................................................................... 8 8.6........ Prehľad podľa rizikových kategórií................................................................................. 9 8.7........ Druhy sankcií.................................................................................................................. 9 9........... Záver............................................................................................................................. 9 Príloha I Vývoj počtu kontrol, prípadov nesúladu a porušení kategórie I....................................... 11 Príloha II Frekvencia kontrol na milión tonokilometrov................................................................. 16 Príloha III Prehľad kontrol podľa miesta pôvodu......................................................................... 17 Príloha IV Podiel dopravných jednotiek nevyhovujúcich predpisom.............................................. 18 Príloha V Prehľad dopravných jednotiek nevyhovujúcich predpisom podľa miesta pôvodu........... 19 Príloha VI Frekvencia odstavenia dopravných jednotiek nevyhovujúcich predpisom..................... 20 Príloha VII Prehľad podľa rizikových kategórií............................................................................ 21 Príloha VIII Druhy sankcií na dopravnú jednotku nevyhovujúcu predpisom.................................. 22 Príloha IX Ročný objem nákladnej cestnej prepravy nebezpečného tovaru v miliónoch tonokilometrov 23 1. Úvod Smernica Rady 95/50/ES o jednotných postupoch kontroly cestnej prepravy nebezpečného tovaru bola prijatá 6. októbra 1995[1] a do 1. januára 1997 museli členské štáty uviesť do účinnosti zákony, iné právne predpisy a správne opatrenia potrebné na dosiahnutie súladu s touto smernicou. V smernici 95/50/ES sa stanovuje, že každý členský štát musí zaslať Komisii za každý kalendárny rok najneskôr do dvanástich mesiacov od jeho uplynutia správu o uplatňovaní tejto smernice[2]. V smernici sa tiež stanovuje, že Komisia musí zaslať Európskemu parlamentu a Rade aspoň každé tri roky správu o uplatňovaní tejto smernice členskými štátmi[3]. Správa Komisie je založená na výročných správach zaslaných členskými štátmi. Toto je piata správa o uplatňovaní smernice Rady 95/50/ES v členských štátoch a zahŕňa obdobie rokov 2008 – 2011. Prvá správa[4] zahŕňala obdobie rokov 1997 – 1998, druhá správa[5] obdobie rokov 1999 – 2002, tretia správa[6] obdobie rokov 2003 – 2005 a štvrtá správa[7] obdobie rokov 2006 – 2007. Podmienky bezpečnej cestnej prepravy nebezpečného tovaru sa v smernici 95/50/ES nevymedzujú, vymedzujú sa však v súvisiacich právnych predpisoch EÚ, ktoré sú opísané ďalej v texte. 2. Súvisiace právne predpisy EÚ Obdobie rokov, na ktoré sa vzťahuje táto správa, oficiálne patrí do dvoch rôznych legislatívnych kontextov, nemá to však žiadny skutočný vplyv na výklad výsledkov tejto správy. Do 30. júna 2009 sa uplatňovala smernica Rady 94/55/ES z 21. novembra 1994 o aproximácii právnych predpisov členských štátov vzhľadom na prepravu nebezpečného tovaru cestnou dopravou[8] v znení zmien[9]. Prílohy k smernici 94/55/ES sú z hľadiska ich obsahu totožné s prílohami k Európskej dohode o medzinárodnej cestnej preprave nebezpečných vecí (známa aj ako ADR)[10]. Smernica 94/55/ES bola 1. júla 2009 zrušená a nahradená smernicou Európskeho parlamentu a Rady 2008/68/ES z 24. septembra 2008 o vnútrozemskej preprave nebezpečného tovaru[11], v znení zmien[12]. V smernici 2008/68/ES sa na všetku dopravu na území EÚ uplatňuje rovnaký prístup ako v smernici 94/55/ES, keďže sa uplatňujú totožné technické a administratívne ustanovenia, ako sú ustanovenia priložené k medzinárodnej dohode. 3. Uplatňovanie smernice 95/50/ES Rada po prijatí smernice 94/55/ES na ďalšie zvýšenie úrovne bezpečnosti prepravy nebezpečného tovaru prijala 6. októbra 1995 smernicu 95/50/ES o jednotných postupoch kontroly cestnej prepravy nebezpečného tovaru. Táto smernica obsahuje zosúladený kontrolný zoznam, ktorý majú členské štáty používať pri týchto kontrolách, ako aj usmernenia na klasifikáciu porušení predpisov. Prílohy k smernici boli v roku 2004 zmenené[13] a systém klasifikácie porušení predpisov sa od roku 2005 zmenil na tri kategórie rizík. Tieto jednotné kontroly sa týkajú všetkých činností pri cestnej preprave nebezpečného tovaru na území členského štátu alebo nebezpečného tovaru, ktorý prichádza z tretích krajín, bez ohľadu na štát registrácie dopravnej jednotky. Cieľom smernice je zabezpečiť, aby sa náhodne kontrolovala reprezentatívna časť zásielok nebezpečného tovaru, ktorý sa prepravuje cestnou dopravou, pri súčasnom pokrytí značnej časti cestnej siete. Kontroly je možné uskutočňovať aj v priestoroch podnikov ako preventívne opatrenie, alebo ak sa na ceste zaznamenajú priestupky ohrozujúce bezpečnosť[14]. V smernici 95/50/ES sa však nestanovuje požiadavka na podávanie správ o týchto kontrolách. 4. Správy členských štátov EÚ a Nórska Členské štáty majú pri vypracúvaní správ používať kategórie rizík uvedené v prílohe II k smernici 95/50/ES a predložiť správu v súlade s prílohou III k tejto smernici. Nórsko pokračuje v predkladaní svojich výročných správ a informácie sú začlenené aj v tejto správe Európskemu parlamentu a Rade. Chorvátsko pristúpilo k EÚ 1. júla 2013 a za obdobie pokryté v tejto správe nepodávalo správy o kontrolách. Ostatné členské štáty a Nórsko predložili svoje správy zväčša načas. Prípadné oneskorenia súviseli s administratívnymi postupmi na zhromažďovanie, analýzu a prenos informácií Komisii, najmä keď sa na týchto postupoch zúčastňovali viaceré verejné orgány. Situácia sa od roku 2011 značne zlepšila. Do februára 2013 sa prijali správy za rok 2011. Nie všetky informácie za prvé roky pokryté touto správou boli doručené v správnom formáte. Niektoré členské štáty naďalej používali kódy zo starých, zrušených príloh k smernici 95/50/ES. Odvtedy však nastalo veľké zlepšenie. Komisia prijala správy od všetkých členských štátov za celé obdobie. Niektoré správy však boli neúplné, čo viedlo k chýbajúcim údajom v tabuľkách uvedených v tejto správe. Takéto prípady sú označené ako „#N/A“ („not available“ tzn. neuvádza sa). Zhrnutie správ členských štátov sa uvádza v prílohách k tejto správe. Pokiaľ ide o analýzu informácií v odseku 7 tejto správy, treba poznamenať, že ukazovateľ porušení predpisov pre Španielsko do roku 2008 je nízky v dôsledku chybnej interpretácie počtu dopravných jednotiek nevyhovujúcich predpisom. Španielsko v ďalších správach opravilo túto chybnú interpretáciu. Niektoré členské štáty doručili správy, v ktorých sa súčet porušení líši od počtu dopravných jednotiek nevyhovujúcich predpisom. Takéto prípady by nemali byť možné, pretože pre každú dopravnú jednotku sa má uviesť len najzávažnejšia kategória porušenia. 5. Odporúčanie o podávaní správ o kontrolách týkajúcich sa cestnej prepravy nebezpečného tovaru V predchádzajúcich správach Komisie sa poukazovalo na určité systematické nezrovnalosti v štatistických správach členských štátov. Keďže jednotné podávanie správ členskými štátmi je rozhodujúce pre kvalitu, porovnateľnosť a spoľahlivosť správ Komisie, Komisia prijala v roku 2011 odporúčanie[15] s cieľom zlepšiť kvalitu týchto správ. Po zverejnení odporúčania sa správy značne zlepšili a zaznamenalo sa len niekoľko občasných a menších nezrovnalostí. Väčšina týchto nezrovnalostí sa týka počtu porušení predpisov podľa kategórie rizík[16]. V odseku 1.4 prílohy k odporúčaniu Komisie sa zdôrazňuje, že vykazovať sa majú len najzávažnejšie porušenia, a to aj v prípade, že sa zistia viaceré porušenia. Súčet porušení podľa kategórií rizík sa má teda rovnať počtu nevyhovujúcich dopravných jednotiek. Zdá sa, že táto zásada sa zatiaľ neuplatňuje správne vo všetkých členských štátoch, keďže sa stále vykazujú viaceré porušenia pre jednu dopravnú jednotku. Ďalšia významnejšia otázka v odporúčaní sa zameriavala na koncepciu sankcií, ktoré sa uložili v prípade zistenia porušenia počas cestnej kontroly. Niektoré členské štáty v dôsledku rozdielov právnych a administratívnych úprav nevedeli vysledovať výsledok právneho konania týkajúceho sa kontrol, v rámci ktorých sa odhalili domnelé porušenia. V odporúčaní sa navrhuje spoločný kompromis, ktorý by sa mohol používať vo všetkých členských štátoch, a to zaznamenávanie rozhodnutia prijatého príslušníkom výkonného orgánu počas kontroly na mieste. 6. Výpočet údajov Od členských štátov sa vyžaduje, aby podľa možností predkladali odhadované ročné množstvo nebezpečného tovaru prepraveného na ich území v tonách alebo v tonokilometroch. Za rok 2008 poskytlo 13 členských štátov odhadované údaje. V roku 2011 malo len 9 členských štátov takýto odhad. Aby sa mohlo uskutočniť objektívne porovnanie medzi členskými štátmi, množstvo prepravovaného nebezpečného tovaru vychádza z informácií uvedených v databáze Eurostatu[17]. Tieto informácie sa použili na odhad frekvencie kontrol vo vzťahu k objemu dopravy. Eurostat nemá štatistické údaje pre Maltu, keďže Malte bola udelená výnimka, pokiaľ ide o uplatňovanie nariadenia Európskeho parlamentu a Rady (EÚ) č. 70/2012 z 18. januára 2012 o štatistickom zisťovaní v cestnej nákladnej doprave[18]. Objem prepravy nebezpečného tovaru na Malte sa odhaduje na základe údajov, ktoré poskytol maltský príslušný orgán. Štatistické údaje Eurostatu sa uvádzajú v prílohe IX k tejto správe. 7. Vývoj kontrol a ich výsledky V prílohe I sa uvádza vývoj počtu kontrol, ktoré registroval členský štát, podiel dopravných jednotiek, ktoré neboli v súlade s predpismi, a podiel porušení rizikovej kategórie I. Na konci tabuľky sú priemerné hodnoty za Európsku úniu a štatistické údaje Nórska. Treba poznamenať, že chýbajúce údaje sa vzťahujú na: – počet kontrol v rokoch 2006 a 2007 v Estónsku, – podiel dopravných jednotiek porušujúcich predpisy v roku 2006 v Nemecku, Estónsku a Španielsku, v roku 2007 v Estónsku a Španielsku, – podiel porušení v rámci rizikovej kategórie I v roku 2006 v Bulharsku, Nemecku a Portugalsku. Ukazovateľ podielu porušení v rámci rizikovej kategórie I je mimoriadne citlivý na správne vykazovanie. Ak sa zaznamená viac ako jedno porušenie na dopravnú jednotku, podiel porušení v rámci kategórie I je nižší ako správna hodnota. V roku 2006 to je prípad Francúzska, Holandska, Poľska a Portugalska; v roku 2007 Bulharska, Holandska, Poľska a Portugalska. Niektoré členské štáty vykázali menej celkových porušení, ako bol počet nevyhovujúcich dopravných jednotiek. Platí to o Belgicku, Maďarsku, Malte, Švédsku a Taliansku. Existujú prípady, keď orgány presadzovania práva uvádzajú iba zistené porušenia, ale neposkytujú žiadne ďalšie informácie o porušeniach či sankciách. Štatistické údaje sú síce z tohto dôvodu neúplné, nemá to však žiadny systémový vplyv na analýzu. Touto otázkou sa podrobnejšie zaoberá odsek 8.6. 8. Porovnanie údajov Celkový počet kontrol sa v priebehu štyroch rokov znížil o 33,8 % z 252 632 na 167 340. Najväčší ročný pokles vo výške 12,6 % nastal medzi rokmi 2011 a 2010. Vývoj v členských štátoch nie je podobný, keďže počas tohto obdobia 11 členských štátov zvýšilo počet svojich kontrol. V Rakúsku, Rumunsku a Slovinsku sa percentuálny podiel kontrol počas vykazovacieho obdobia zvýšil najviac a v Bulharsku, Lotyšsku a Maďarsku sa zas najviac znížil. Z hľadiska absolútneho počtu kontrol v EÚ malo v roku 2011 najväčší podiel Nemecko (34,8 %), po ňom nasledovali Španielsko (11,8 %) a Poľsko (9,8 %), zatiaľ čo Estónsko (0,03 %), Malta a Lotyšsko (0,05 %) mali najnižšie podiely. Hoci tento ukazovateľ z veľkej miery súvisí s veľkosťou členského štátu, v priebehu vykazovacieho obdobia sa zaznamenali výrazné zmeny. V roku 2008 malo najväčší podiel Nemecko (31,5 %), Španielsko bolo druhé (16,9 %), ale tretie bolo Bulharsko (11,1 %). Tri členské štáty, ktoré v roku 2008 vykonávali najmenej kontrol, boli Malta (0,03 %), Estónsko (0,08 %) a Luxembursko (0,09 %). 8.1. Frekvencia kontrol V prílohe II sa uvádza prehľad frekvencie cestných kontrol v členských štátoch za roky 2010 a 2011. Frekvencia sa vypočítava ako pomer počtu kontrol na milión tonokilometrov prepraveného nebezpečného tovaru v jednotlivých členských štátoch V roku 2010 bolo v EÚ priemerne 2,54 kontrol na milión tonokilometrov, v roku 2011 tento priemer klesol na 2,14, z čoho vyplýva ročné zníženie o 15,7 %. Bulharsko malo v roku 2010 naďalej mimoriadne vysokú frekvenciu kontrol, takmer deväťkrát viac ako priemer EÚ. V roku 2011 mali Bulharsko, Rakúsko a Rumunsko všetky približne 10 kontrol na milión tonokilometrov, čo zodpovedá približne 4,5 násobku priemeru EÚ. 8.2. Prehľad kontrol podľa miesta pôvodu V prílohe III k tejto správe sa uvádza prehľad kontrol podľa miesta pôvodu dopravnej jednotky. Tento ukazovateľ neovplyvňujú len rozhodnutia orgánov presadzovania práva, ale aj zemepisné vlastnosti jednotlivých členských štátov; napríklad na ostrovoch sa medzinárodná cestná preprava zvyčajne uskutočňuje v menšej miere. Sú napríklad roky, keď Cyprus, Írsko, Malta a Portugalsko nekontrolovali žiadne dopravné jednotky registrované mimo EÚ. Podiel dopravných jednotiek kontrolovaných v krajine registrácie počas vykazovacieho obdobia kolísal vo výške približne 70 %. Podiel skontrolovaných jednotiek, ktoré pochádzali z iných krajín EÚ, sa od roku 2008 do roku 2011 zvýšil z 20,5 % na 25,7 %. V dôsledku toho sa podiel jednotiek registrovaných mimo EÚ znížil z 12,6 % na 4,4 %. 8.3. Podiel nevyhovujúcich dopravných jednotiek Podiel skontrolovaných dopravných jednotiek, kde bolo zistené aspoň jedno porušenie, sa uvádza v prílohe IV. Podiel nevyhovujúcich jednotiek sa zvýšil z 13,7 % v roku 2008 na 21,4 % v roku 2011, pričom k najvýraznejšiemu zvýšeniu došlo v Španielsku, Lotyšsku, Českej republike a v Holandsku. V 15 členských štátoch sa však tento podiel vôbec nezvýšil. Podiel nevyhovujúcich dopravných jednotiek sa medzi jednotlivými členskými štátmi značne líši, keď dosahuje takmer 70 % na Malte, pričom v Bulharsku, na Cypre, v Maďarsku, Rumunsku a na Slovensku je menej ako 5 %. 8.4. Prehľad nevyhovujúcich dopravných jednotiek podľa miesta pôvodu Grafy v prílohe V znázorňujú rozdelenie dopravných jednotiek, ktoré nie sú v súlade s predpismi, podľa miesta pôvodu dopravnej jednotky. Ako už bolo poznamenané v odseku 8.2, zemepisné vlastnosti členských štátov značne ovplyvňujú aj tento ukazovateľ. 8.5. Frekvencia odstavenia dopravných jednotiek Graf v prílohe VI znázorňuje percentuálny podiel odstavených vozidiel spomedzi vozidiel, pri ktorých bolo vykázané porušenie. Skorší trend znižovania podielu odstavení pokračoval do roku 2009, keď bolo odstavených 24 % vozidiel, u ktorých bolo zistené porušenie. Tento trend sa však zrejme zmenil v roku 2011, keď sa podiel vozidiel odstavených na základe ich inšpekcie zvýšil na 27 %. Najväčšia frekvencia odstavenia sa v roku 2011 zaznamenala v Bulharsku (68 %), Írsku (54 %) a Rumunsku (53 %). V Nórsku viedlo v roku 2011 57 % porušení k odstaveniu. Cyprus, Estónsko, Lotyšsko, Malta, Slovensko, Španielsko a Taliansko nenahlásili žiadne odstavenie v roku 2011. 8.6. Prehľad podľa rizikových kategórií Grafy v prílohe VII znázorňujú rozdelenie závažnosti porušení. Vykázať sa má len najvyššia riziková kategória zistená počas kontroly. Všetky členské štáty vykázali najmenej jednu kategóriu porušenia na kontrolovanú dopravnú jednotku. Niektoré členské štáty nevykázali pre niektoré kategórie žiadne údaje. Cyprus a Slovensko v roku 2011 nenahlásili žiadne porušenia v rizikových kategóriách I a III. Luxembursko nenahlásilo žiadne porušenia v rizikovej kategórii I. Lotyšsko a Estónsko ďalej nenahlásili žiadne porušenia v rizikovej kategórii III[19]. V rámci kontrol vykonaných v EÚ v roku 2011 približne 44 % prípadov zistených najzávažnejších porušení bolo v kategórii I. Porušenie rizikovej kategórie I znamená nedodržanie náležitých bezpečnostných predpisov, čo vedie k vysokému riziku úmrtia, vážneho poranenia osoby alebo závažného poškodenia životného prostredia. Takéto porušenia si vyžadujú okamžité a primerané nápravné opatrenia, ako je napríklad odstavenie vozidla. Vykázané najzávažnejšie porušenia v rizikovej kategórii II predstavovali 30 % kontrol, v rámci ktorých sa zistili porušenia. Riziková kategória III pokrývala zvyšných 26 %. 8.7. Druhy sankcií Grafy v prílohe VIII znázorňujú rozdelenie sankcií podľa členských štátov. Pred zverejnením odporúčania Komisie uvedeného v odseku 5 tejto správy existovali v zhromažďovaní týchto informácií zásadné rozdiely. Po odporúčaní sa situácia výrazne zlepšila a v roku 2011 len Francúzsko a Slovensko neposkytli žiadne štatistické údaje o sankciách. Slovensko však nahlasovalo sankcie za predchádzajúce roky a v roku 2011 sa počas kontrol zistilo len jedno porušenie. Počas inšpekcií vykonaných v EÚ v roku 2011 sa vydalo 7 892 varovaní, pokuty boli uložené v 33 179 prípadoch a 3 527 prípadov viedlo k iným sankciám vrátane právnych a správnych súdnych konaní. Hoci tri štvrtiny sankcií v EÚ sú vo všeobecnosti pokuty, medzi členskými štátmi sú veľké rozdiely. Napríklad Spojené kráľovstvo neuplatňuje pokuty na mieste. V roku 2011 bolo celkovo o približne 4 % menej sankcií ako v roku 2008. Hoci počet varovaní vzrástol počas vykazovacieho obdobia o 8 % a počet pokút o 1 %, ostatné sankcie klesli o 42 %. 9. Záver Smernica 95/50/ES sa od 1. januára 1997 transponovala do vnútroštátnych právnych predpisov všetkých členských štátov. Podrobná úprava podávania správ sa zmenila v roku 2004 a upravené predpisy o podávaní správ nadobudli platnosť 14. decembra 2005. Komisia po určitých systémových nezrovnalostiach v podávaní správ zverejnila v roku 2011 odporúčanie v tejto oblasti. Všetky členské štáty vykonávajú kontroly vozidiel, ktoré prepravujú nebezpečný tovar, a správne podávajú správy o týchto kontrolách. Existujú už len menšie nezrovnalosti a Komisia každý rok zabezpečuje, aby sa podávanie správ podľa smernice 95/50/ES dodržiavalo a stále zlepšovalo. Možno konštatovať, že smernica 95/50/ES sa vo všeobecnosti uplatňuje správne. Z najnovších správ však jasne vyplýva, že zdroje v členských štátoch dostupné na tieto kontroly sú čoraz obmedzenejšie. Počet kontrol sa od roku 2008 do roku 2011 znížil o 34 %. V rámci kontrol sa porušenia zisťujú častejšie. V roku 2011 sa v rámci jednej kontroly z piatich potvrdilo alebo vzniklo podozrenie na porušenie týkajúce sa prepravy nebezpečného tovaru, zatiaľ čo v roku 2008 to bola jedna kontrola zo siedmich. Sú dva možné dôvody tohto vývoja. Kontroly môžu byť lepšie zacielené na zistenie nevyhovujúcej prepravy alebo dopravcovia môžu všeobecne menej dodržiavať predpisy. Komisia vyzve orgány členských štátov, aby poskytli informácie o očakávanom vývoji kontrol a o okolnostiach, ktoré ovplyvňujú tento vývoj, ako napríklad dostupnosť zdrojov a zacielenie kontrol. Navyše sa bude vyžadovať vysvetlenie v súvislosti s mimoriadne vysokými mierami porušenia predpisov. V prípade zistenia porušení bolo 44 % týchto prípadov označených ako najzávažnejšie porušenie. V dôsledku toho bolo v roku 2011 odstavených 9 600 vozidiel. V EÚ sa uplatňuje spoločný súbor predpisov na prepravu nebezpečného tovaru. Tieto predpisy sa takisto uplatňujú aj v mnohých krajinách mimo EÚ. V každom prípade však takmer 36 000 z približne 170 000 cestných kontrol za rok vedie k záveru, že dopravná činnosť nespĺňa povinné bezpečnostné požiadavky. So zreteľom na veľké nebezpečenstvo spojené s dopravou týchto látok a tovaru je naďalej nevyhnutné cielené presadzovanie predpisov pre tento druh dopravy. «-» Príloha I Vývoj počtu kontrol, prípadov nesúladu a porušení kategórie I Ďalšie informácie súvisiace s touto tabuľkou sa uvádzajú v odseku 7 tejto správy. KRAJINA || 2006 || 2007 || 2008 || 2009 || 2010 || 2011 BE || Počet kontrol || 3 977 || 4 133 || 5 178 || 6 033 || 5 464 || 4 188 % nevyhovujúcich || 38,52 % || 39,90 % || 17,671 % || 21,76 % || 22,16 % || 12,32 % % rizikovej kat. I || 47,36 % || 30,47 % || 24,07 % || 37,49 % || 37,05% || 26,42 % BG || Počet kontrol || 19 206 || 27 996 || 28 106 || 28 455 || 7 756 || 6 203 % nevyhovujúcich || 2,49 % || 1,24 % || 0,71 % || 4,85 % || 0,81 % || 1,00 % % rizikovej kat. I || #N/A || 34,33 % || 34,33 % || 27,78 % || 57,41 % || 55,74 % CZ || Počet kontrol || 6 694 || 7691 || 3 977 || 3471 || 2 816 || 2 491 % nevyhovujúcich || 5,83 % || 5,60 % || 5,53 % || 6,60 % || 11,51 % || 11,92 % % rizikovej kat. I || 26,46 % || 17,87 % || 21,36 % || 25,33 % || 17,59 % || 55,74 % DK || Počet kontrol || 889 || 646 || 755 || 721 || 604 || 646 % nevyhovujúcich || 55,46 % || 52,79 % || 58,15 % || 61,44 % || 57,12 % || 58,98 % % rizikovej kat. I || 34,08 % || 40,76 % || 38,27 % || 35,21 % || 38,26 % || 35,43 % DE || Počet kontrol || 83 760 || 86 225 || 79 664 || 62085 || 67 356 || 58 270 % nevyhovujúcich || #N/A || 20,18 % || 22,69 % || 23,64 % || 21,69 % || 27,02 % % rizikovej kat. I || #N/A || 47,00 % || 48,14 % || 45,23 % || 49,96 % || 49,55 % EE || Počet kontrol || #N/A || #N/A || 117 || 152 || 154 || 44 % nevyhovujúcich || #N/A || #N/A || 46,15 % || 39,47 % || 50,00 % || 25,00 % % rizikovej kat. I || 20,41 % || 37,50 % || 25,93 % || 30,00 % || 25,97 % || 45,45 % IE || Počet kontrol || 630 || 731 || 783 || 892 || 751 || 674 % nevyhovujúcich || 32,54 % || 44,60 % || 38,19 % || 28,36 % || 26,23 % || 24,93 % % rizikovej kat. I || 34,15 % || 24,54 % || 13,71 % || 25,20 % || 33,33 % || 12,64 % EL || Počet kontrol || 614 || 456 || 1 202 || 413 || 1 094 || 650 % nevyhovujúcich || 13,36 % || 16,89 % || 3,83 % || 10,65 % || 3,93 % || 5,54 % % rizikovej kat. I || 52,44 % || 64,94 % || 69,57 % || 61,36 % || 55,81 % || 30,56 % ES || Počet kontrol || 40 023 || 42 787 || 42 771 || 40782 || 36 004 || 19 707 % nevyhovujúcich || 0,25 % || 0,19 % || 0,27 % || 10,63 % || 11,44 % || 29,60 % % rizikovej kat. I || 67,90 % || 66,69 % || 63,64 % || 65,28 % || 64,82 % || 75,63 % FR || Počet kontrol || 5 566 || 6 388 || 6 572 || 5788 || 6 178 || 6 930 % nevyhovujúcich || 10,28 % || 22,70 % || 21,67 % || 16,48 % || 16,48 % || 14,68 % % rizikovej kat. I || 26,60 % || 22,07 % || 24,30 % || 25,05 % || 29,08 % || 28,32 % || Počet kontrol || Na || Na || Na || Na || Na || Na HR || % nevyhovujúcich || Na || Na || Na || Na || Na || Na || % rizikovej kat. I || Na || Na || Na || Na || Na || Na Príloha I (pokračovanie) IT || Počet kontrol || 4 105 || 4 515 || 4 960 || 5 180 || 6 253 || 6 260 % nevyhovujúcich || 32,35 % || 34,55 % || 16,73 % || 16,16 % || 13,58 % || 11,04 % % rizikovej kat. I || 72,82 % || 69,90 % || 17,33 % || 15,85 % || 14,65 % || 14,18 % CY || Počet kontrol || 75 || 181 || 224 || 232 || 168 || 188 % nevyhovujúcich || 1,33 % || 0,55 % || 1,34 % || 1,72 % || 1,19 % || 1,60 % % rizikovej kat. I || 100,00 % || 0,00 % || 0,00 % || 0,00 % || 0,00 % || 0,00 % LV || Počet kontrol || 823 || 1 609 || 1 230 || 996 || 703 || 89 % nevyhovujúcich || 11,42 % || 10,19 % || 7,15 % || 10,14 % || 8,25 % || 15,73 % % rizikovej kat. I || 25,53 % || 29,27 % || 56,82 % || 59,41 % || 55,17 % || 78,57 % LT || Počet kontrol || 311 || 419 || 529 || 487 || 491 || 560 % nevyhovujúcich || 29,58 % || 16,95 % || 17,01 % || 18,07 % || 21,59 % || 6,07 % % rizikovej kat. I || 23,91 % || 15,49 % || 6,67 % || 15,91 % || 16,04 % || 7,41 % LU || Počet kontrol || 190 || 182 || 210 || 293 || 233 || 341 % nevyhovujúcich || 64,21 % || 68,13 % || 59,05 % || 50,51 % || 48,50 % || 57,77 % % rizikovej kat. I || 15,75 % || 49,19 % || 44,35 % || 6,08 % || 5,31 % || 0,00 % HU || Počet kontrol || 35 555 || 25 995 || 27 225 || 15 613 || 4 158 || 1 589 % nevyhovujúcich || 1,63 % || 4,30 % || 3,49 % || 5,72 % || 3,42 % || 4,85 % % rizikovej kat. I || 23,10 % || 27,03 % || 30,77 % || 29,56 % || 34,18 % || 17,74 % MT || Počet kontrol || 33 || 75 || 81 || 76 || 79 || 78 % nevyhovujúcich || 51,52 % || 76,00 % || 54,32 % || 67,11 % || 63,29 % || 69,23 % % rizikovej kat. I || 23,53 % || 34,09 % || 25,00 % || 21,57 % || 42,00 % || 24,07 % NL || Počet kontrol || 2 750 || 7 340 || 4 820 || 5 717 || 4 068 || 5 480 % nevyhovujúcich || 26,65 % || 14,69 % || 17,45 % || 10,02 % || 28,61 % || 30,99 % % rizikovej kat. I || 57,82 % || 57,16 % || 60,57 % || 55,79 % || 59,39 % || 53,86 % AT || Počet kontrol || 7 089 || 7 580 || 6 883 || 9 824 || 10 220 || 11 300 % nevyhovujúcich || 36,49 % || 36,00 % || 35,70 % || 30,99 % || 28,72 % || 32,50 % % rizikovej kat. I || 24,62 % || 24,55 % || 23,40 % || 20,70 % || 21,87 % || 20,40 % PL || Počet kontrol || 15 840 || 39 057 || 14 438 || 19 537 || 20 324 || 16 363 % nevyhovujúcich || 11,14 % || 2,96 % || 7,60 % || 6,68 % || 5,32 % || 6,17 % % rizikovej kat. I || 27,19 % || 15,52 % || 14,65 % || 19,03 % || 23,39 % || 27,68 % PT || Počet kontrol || 235 || 137 || 425 || 566 || 1 065 || 601 % nevyhovujúcich || 76,17 % || 73,72 % || 58,35 % || 33,75 % || 29,67 % || 40,72 % % rizikovej kat. I || #N/A || 42,50 % || 50,81 % || 41,88 % || 41,14 % || 41,11 % RO || Počet kontrol || 2 914 || 4517 || 5 257 || 5 969 || 7 352 || 11 525 % nevyhovujúcich || 9,37 % || 5,58 % || 4,13 % || 2,31 % || 3,99 % || 3,64 % % rizikovej kat. I || 69,60 % || 64,77 % || 32,82 % || 25,16 % || 29,69 % || 29,36 % SI || Počet kontrol || 1 621 || 1 041 || 291 || 315 || 253 || 601 % nevyhovujúcich || 17,89 % || 19,50 % || 48,11 % || 46,03 % || 39,53 % || 5,99 % % rizikovej kat. I || 42,76 % || 39,41 % || 28,57 % || 38,62 % || 36,00 % || 38,89 % Príloha I (pokračovanie) SK || Počet kontrol || 247 || 300 || 351 || 572 || 561 || 194 % nevyhovujúcich || 0,00 % || 0,67 % || 2,28 % || 12,41 % || 16,40 % || 0,52 % % rizikovej kat. I || #N/A || 0,00 % || 75.00 % || 4,23 % || 4,35 % || 0,00 % FI || Počet kontrol || 2 530 || 3 025 || 3 353 || 3 589 || 3 273 || 3 100 % nevyhovujúcich || 36,56 % || 33,92 % || 41,10 % || 34,35 % || 32,26 % || 30,03 % % rizikovej kat. I || 31,35 % || 18,62 % || 12,48 % || 12,09 % || 10,21 % || 11,08 % SE || Počet kontrol || 4 182 || 4 219 || 4 049 || 3 733 || 4 076 || 4 929 % nevyhovujúcich || 29,60 % || 20,27 % || 20,87 % || 16,98 % || 18,84 % || 20,15 % % rizikovej kat. I || 22,08 % || 24,04 % || 21,42 % || 19,24 % || 22,01 % || 17,15 % UK || Počet kontrol || 4 851 || 8 221 || 9 181 || 7 251 || 8 427 || 4 277 % nevyhovujúcich || 13,69 % || 30,76 % || 36,99 % || 41,26 % || 22,99 % || 38,23 % % rizikovej kat. I || 19,13 % || 30,01 % || 29,68 % || 17,88 % || 19,05 % || 16,64 % || || || || || || || EU || Počet kontrol || 244 710 || 285 466 || 252 632 || 228 742 || 199 881 || 167 340 % nevyhovujúcich || 12,11 % || 14,44 % || 13,67 % || 15,80 % || 16,54 % || 21,39 % % rizikovej kat. I || 40,57 % || 41,06 % || 40,29 % || 37,16 % || 42,10 % || 44,04 % || || || || || || || NO || Počet kontrol || 632 || 417 || 712 || 767 || 515 || 617 % nevyhovujúcich || 34,65 % || 34,53 % || 25,70 % || 22,16 % || 20,97 % || 25,12 % % rizikovej kat. I || 21,27 % || 15,97 % || 19,13 % || 17,65 % || 29,63 % || 31,21 % Príloha II Frekvencia kontrol na milión tonokilometrov Ďalšie informácie súvisiace s týmito grafmi sú uvedené v odseku 8.1 tejto správy. Príloha III Prehľad kontrol podľa miesta pôvodu Ďalšie informácie súvisiace s týmito grafmi sú uvedené v odseku 8.2 tejto správy. Príloha IV Podiel dopravných jednotiek nevyhovujúcich predpisom Ďalšie informácie súvisiace s týmito grafmi sú uvedené v odseku 8.3 tejto správy. Príloha V Prehľad dopravných jednotiek nevyhovujúcich predpisom podľa miesta pôvodu Ďalšie informácie súvisiace s týmito grafmi sú uvedené v odseku 8.4 tejto správy. Príloha VI Frekvencia odstavenia dopravných jednotiek nevyhovujúcich predpisom Ďalšie informácie súvisiace s týmito grafmi sú uvedené v odseku 8.5 tejto správy. Príloha VII Prehľad podľa rizikových kategórií Ďalšie informácie súvisiace s týmito grafmi sú uvedené v odseku 8.6 tejto správy. Príloha VIII Druhy sankcií na dopravnú jednotku nevyhovujúcu predpisom Ďalšie informácie súvisiace s týmito grafmi sú uvedené v odseku 8.7 tejto správy. Príloha IX Ročný objem nákladnej cestnej prepravy nebezpečného tovaru v miliónoch tonokilometrov Ďalšie informácie súvisiace s touto tabuľkou sú uvedené v odseku 6 tejto správy. || 2006 || 2007 || 2008 || 2009 || 2010 || 2011 EÚ-27 (1) || 81 855 || 81 814 || 84 685 || 77 688 || 78 625 || 78 066 BE || 2 203 || 2 191 || 1 904 || 1 832 || 1 853 || 1 973 BG || 438 || 491 || 694 || 735 || 347 || 665 CZ || 1 875 || 1 376 || 1 140 || 1 050 || 1 669 || 1 787 DK || 933 || 620 || 1 256 || 1 015 || 772 || 730 DE || 13 717 || 12 834 || 13 616 || 12 961 || 12 853 || 13 028 EE || 193 || 276 || 189 || 82 || 171 || 189 IE || 1 340 || 1 291 || 1 351 || 530 || 379 || 419 EL (2) || 3 085 || 2 228 || 3 144 || 3 283 || 2 708 || 2 708 ES || 12 700 || 12 671 || 12 605 || 11 253 || 11 643 || 11 908 FR || 9 456 || 9 755 || 9 441 || 7 755 || 7 325 || 7 776 IT || 10 777 || 11 392 || 11 151 || 11 270 || 11 342 || 9 561 CY || 166 || 224 || 181 || 169 || 184 || 194 LV || 154 || 162 || 185 || 215 || 114 || 234 LT || 461 || 461 || 384 || 308 || 283 || 324 LU || 445 || 468 || 337 || 359 || 413 || 482 HU || : || 1 217 || 1 348 || 1 241 || 1 049 || 1 032 MT(3) || || || || || || NL || 2 390 || 2 098 || 2 554 || 2 408 || 3 432 || 2 540 AT || 1 122 || 1 054 || 1 175 || 1 082 || 1 083 || 1 144 PL || 3 267 || 4 708 || 5 380 || 5 697 || 5 880 || 6 848 PT || 2 046 || 1 979 || 1 846 || 1 480 || 938 || 1 143 RO || 2 559 || 2 057 || 1 782 || 2 250 || 1 369 || 1 182 SI || 571 || 631 || 662 || 668 || 607 || 842 SK || 517 || 562 || 281 || 278 || 498 || 361 FI || 2 317 || 1 847 || 1 585 || 1 640 || 2 169 || 1 535 SE || 1 743 || 1 409 || 1 265 || 1 162 || 1 387 || 1 304 UK (2) || 7 380 || 7 812 || 9 229 || 6 965 || 8 157 || 8 157 HR || : || : || 668 || 493 || 481 || 533 NO || 931 || 1 454 || 1 018 || 976 || 1 321 || 778 (1) EÚ-27: predbežné údaje za referenčný rok 2011 a nezahŕňa Maďarsko pre referenčný rok 2006. (2) Grécko a Spojené kráľovstvo: údaje z roku 2010 sa použili pre referenčný rok 2011. (3) Malta: výnimka na základe nariadenia (EÚ) č. 70/2012 Zdroj: Eurostat (kód online údajov: road_go_ta_dg) [1] Ú. v. ES L 249, 17.10.1995, s. 35, zmenená smernicou Komisie 2004/112/ES z 13. decembra 2004, ktorou sa prispôsobuje technickému pokroku smernica Rady 95/50/ES (Ú. v. EÚ L 367, 14.12.2004, s. 23). [2] Článok 9 ods. 1 tejto smernice. [3] Článok 9 ods. 2 tejto smernice. [4] KOM(2000) 517 v konečnom znení, 6.9.2000. [5] KOM(2005) 430 v konečnom znení, 15.9.2005. [6] KOM(2007) 795 v konečnom znení, 13.12.2007. [7] KOM(2010) 364 v konečnom znení, 7.7.2010. [8] Ú. v. ES L 319, 12.12.1994, s. 7. [9] Zmenená smernicou Komisie 2004/111/ES z 9.decembra 2004, ktorou sa prispôsobuje technickému pokroku smernica Rady 94/55/ES (Ú. v. EÚ L 365, 10.12.2004, s. 25). [10] Európska dohoda o medzinárodnej cestnej preprave nebezpečných vecí uzavretá v Ženeve 30. septembra 1957, v znení zmien, pod záštitou Európskej hospodárskej komisie Organizácie Spojených národov (EHK OSN). [11] Ú. v. EÚ L 260, 30.9.2008, s. 13. [12] Naposledy zmenená smernicou Komisie 2012/45/EÚ z 3. decembra 2012, ktorou sa prílohy k smernici Európskeho parlamentu a Rady 2008/68/ES o vnútrozemskej preprave nebezpečného tovaru druhýkrát prispôsobujú vedecko-technickému pokroku (Ú. v. EÚ L 332, 4.12.2012, s. 18). [13] Smernica Komisie 2004/112/ES z 13.decembra 2004, ktorou sa prispôsobuje technickému pokroku smernica Rady 95/50/ES (Ú. v. EÚ L 367, 14.12.2004, s. 23). [14] Švédsko uviedlo, že značný počet kontrol a auditov vykonávajú v termináloch, podnikoch a prístavoch. Holandsko uviedlo, že uskutočňuje dodatočné návštevy dopravných spoločností na účely kontroly, auditu a šírenia informácií. Belgicko uviedlo, že okrem inšpekcií v priestoroch podnikov poradcovia pre bezpečnosť podávajú príslušným orgánom správu o výsledku kontrol uskutočnených v podniku. [15] Odporúčanie Komisie z 21. februára 2011 o podávaní správ o kontrolách týkajúcich sa cestnej prepravy nebezpečného tovaru, C(2011) 909 v konečnom znení. [16] Vymedzenie kategórií rizík a usmernenia k porušeniam predpisov, ktoré patria do týchto kategórií, sa ustanovujú v prílohe II k smernici 95/50/ES, zmenenej smernicou 2004/112/ES. [17] Tabuľka Eurostat „DS-073082“: Ročný objem nákladnej cestnej prepravy nebezpečného tovaru rozdelený podľa druhu nebezpečného tovaru a činnosti. [18] Ú. v. EÚ L 32, 3.2.2012, s. 1. [19] Porušenie rizikovej kategórie I znamená vysoké riziko úmrtia, vážneho poranenia osoby alebo významného poškodenia životného prostredia, ktoré si vyžaduje okamžité a primerané nápravné opatrenia. Porušenie rizikovej kategórie II predstavuje riziko poranenia osoby alebo poškodenia životného prostredia, ktoré si vyžaduje nápravné opatrenia najneskôr po dokončení príslušnej prepravy. Porušenia rizikovej kategórie III majú za následok nízke riziko poranenia osoby alebo poškodenia životného prostredia. Nápravné opatrenia možno prijať neskôr v podniku dopravcu.